256 



ktídett, hanem abból az elismerésből is, a mely ly el az hazánkban 

 mindenfelé találkozott. 



De nemcsak a belföldön aratott e folyóirat elismerést, hanem 

 becsületet szerzett az a magyar tudományosságnak külföldön is. 

 Talán alig van ez idő szerint magyar szakfolyóirat, mely olyan 

 messze földön elterjedt volna mint a »Kovartani Lapok«, a melyek 

 részint csere, részint előfizetés utján a külföld következő helyeire 

 lettek rendesen szétküldve : 



Amerika: Buenos-Aires, Cambridge (Mass.), Washington 

 Angolország : London. 

 Ausztria : Bécs, Görz, Módiing. 

 Ázsia : Calcutta (India). 

 Hélgium : Brüsszel. 



Fvancziaország : Beaune, Caen, Lilié, Montpellier, Paris, Remiremont. 

 Németország : Berlin, Stettin. 

 Olaszország : Florencz, Gonua, Nápoly. 



Oroszország (és Finnország) : Abo, Astrachan, ITelsingfors, Moszkva, 

 Pélerviir, Theodosia 



Románia : Sinaia. 

 Spanyolország : Madrid. 

 Svédország : Stockholm. 

 Szerbia : Belgrád. 



Érdemesnek tartottam e felsorolást már csak azért is, hogy 

 megczáfoljam azt az annyiszor felhangzó panaszos állítást, hogy 

 magyar nyelven nem lehet a külöldre is kiható tudományos munkás- 

 ságot kifejteni. Mert a » Rovartani Lapok « a külföldi szakkörökbe 

 nemcsak egyszerűen bejutottak, hanem ott, franczia mellékletük 

 révén, valóban számot is tettek ; tartalmukról a külföldi szakiro- 

 dalmi szemlék mindig hiven referáltak, sőt egyes tekintélyes szak- 

 folyóiratok (péld. The Entomologist's Monthly Magaziné, Bulletino 

 della Societá entomologica Italiana, Entomologische Nachrichten 

 stb.) több izben vettek át belőlük közleményeket, a magyar forrás 

 megnevezésével. 



Nem hiú dicsekvésből hozom fel mind ezeket, hanem annak 

 igazolásául, hogy az irány és a módszer, melyet e folyóirat köve- 

 tett, csakugyan helyes, jó és czélszerű volt. 



Az elért siker első sorban t. munkatársaim érdeme, a kik 

 szakavatott, buzgó és önzetlen támogatásukért fogadják e helyen is 

 őszinte köszönetemet. Hálás köszönetem illeti továbbá a t. előfize- 

 tőket:, élükön a földmivelés-, ipar- és kereskedelemügyi m. kir. 

 minisztériummal ; mert ők tették lehetővé, hogy a folyóiratot anyagi 

 veszteségek nélkül kiadhattam. 



Midőn tőlük ez úttal bucsut veszek, csak arra kérem még, 

 hogy engemet jó emlékezetükben megtartani szíveskedjenek. 



Dr. Horváth Géza. 



